ગાંધીજીએ આ પુસ્તક પ્રકાશિત થયાં પછી તેને કડક રીતે વખોડી કાઢ્યું, લખ્યું કે, ‘આ પુસ્તક ખૂબ ચાલાકીપૂર્વક લખાયું છે. તેમાં ચોકસાઈથી એવાં અવતરણો ટાંકવામાં આવ્યાં છે જેનાથી વાંચનારને લાગે કે તેમાં સત્ય છે. હું આ પુસ્તક અંગે માનું છું કે આ કોઈ ગટર તપાસનારનો અહેવાલ છે જેને ભારતની ગટરો ખોલીને તેમાંથી નીકળતી ગંધ અને ગંદકીનો અહેવાલ લખવા માટે જ કોઈએ મોકલ્યાં છે. જો મિસ મેયોએ સ્વિકારી લીધું હોત કે તેઓ ભારતમાં માત્ર ગટરો તપાસવાં જ આવ્યાં હતાં તો મેં તેમની આલોચના ના કરી હોત. પણ તેઓ તો વિજયનાં સૂરમાં અસત્ય કહી રહ્યાં છે કે, ભારત ગટર જ છે.’